Diari Oficial de la Generalitat Valenciana


Sumari del DOGV 7766, del 22-04-2016 (2016/2501)

RESOLUCIÓ de 8 d'abril de 2016, de la Direcció General de Política Educativa, per la qual es determinen els centres docents de la Comunitat Valenciana que en el curs escolar 2016-2017 aplicaran l'Ordre de 19 de maig de 2009, de la Conselleria d'Educació, per la qual s'estableix l'organització, estructura i funcionament d'un programa experimental plurilingüe a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7766

Data del DOGV
:   22-04-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/2501


Data del document
:   08-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 8 d'abril de 2016, de la Direcció General de Política Educativa, per la qual es determinen els centres docents de la Comunitat Valenciana que en el curs escolar 2016-2017 aplicaran l'Ordre de 19 de maig de 2009, de la Conselleria d'Educació, per la qual s'estableix l'organització, estructura i funcionament d'un programa experimental plurilingüe a la Comunitat Valenciana. [2016/2501]  
Per Ordre de 19 de maig de 2009, de la Conselleria d'Educació (DOCV 6034, 12.06.2009), es va establir l'organització, estructura i funcionament d'un programa experimental plurilingüe per al curs escolar 2009-2010. Aquest programa pretén que els centres, des de la seua autonomia pedagògica, experimenten programes d'educació plurilingüe, i permet impartir una part de les àrees del currículum en llengua estrangera, sense que això supose modificació dels seus aspectes bàsics, regulats en la normativa bàsica estatal i en els decrets de currículum autonòmics vigents. Després de l'aprovació de l'Ordre de 19 de maig de 2009, han entrat en vigor altres normes que cal tindre en compte quant a les condicions d'aplicació de la dita ordre. Concretament, el Reial Decret 1594/2011, de 4 de novembre, estableix les especialitats docents del cos de mestres que exercisquen les seues funcions en les etapes d'Educació Infantil i d'Educació Primària. En les seues disposicions addicionals segona i tercera es regulen els nivells mínims de competència lingüística exigits als professors i professores que imparteixen ensenyances en una llengua estrangera. D'altra banda, el Decret 127/2012, de 3 d'agost, del Consell, ha regulat el plurilingüisme en l'ensenyança no universitària a la Comunitat Valenciana. Per tot això, fent ús de l'autorització establida per la disposició final primera de l'Ordre de 19 de maig de 2009, de la Conselleria d'Educació, i en virtut de les competències assignades pel Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, aquesta Direcció General de Política Educativa resol:  
  
  
U. Autorització  
Autoritzar la continuació, per al curs 2016-2017, del programa regulat per l'Ordre de 19 de maig de 2009, de la Conselleria d'Educació, en els centres educatius públics ubicats en l'àmbit territorial de la Comunitat Valenciana que s'especifiquen en l'annex de la present resolució.  
  
  
Dos. Desenvolupament del programa  
Els centres autoritzats desenvoluparan el programa previst en l'Ordre de 19 de maig de 2009, per la qual s'estableix el funcionament del programa, sense perjuí que les condicions d'aplicació quant a la seua organització, estructura i funcionament s'adeqüen per a respectar la normativa bàsica referent a la competència lingüística mínima exigida al professorat del centre que impartisca ensenyances d'Educació Infantil o àrees no lingüístiques d'Educació Primària en una llengua estrangera.  
  
  
València, 8 d'abril de 2016.- El director general de Política Educativa: Jaume Fullana Mestre.  
  
  
ANNEX  
  
Codi centre Localitat Província  
  
98106684 CEIP Costa Blanca Alacant Alacant  
92556435 CEIP Bautista Lledó Benidorm Alacant  
20025582 CEIP Sanchis Yago Castelló   
 de la Plana Castelló  
62361591 CEIP José Soriano Ramos Vila-real Castelló  
38828655 CEIP Gloria Fuertes Alzira València  
88064340 CEIP Vil·la Romana Catarroja València